钦定古今图书集成/明伦汇编/宫闱典/第025卷 > 汉
## 钦定古今图书集成/明伦汇编/宫闱典/第025卷 > 汉

汉因秦制，称“嫡后为皇后。”

按：《汉书外戚传》叙汉兴，因秦之称号，适称皇后。〈注〉师
古曰：“适读曰嫡，后亦君也。天曰皇天，地曰后土，故天
子之妃以后为称，取象二仪。”

### 高帝五年立吕后为皇后

按《汉书高帝本纪》：“五年二月甲午，汉王即皇帝位于
氾水之阳，尊王后曰皇后。”

### 惠帝纳后始行聘礼

按《汉书惠帝本纪》，不载。按杜佑《通典》：“惠帝纳后，纳
采雁、璧、乘马、束帛，聘黄金二万斤，马十二匹。”〈注〉吕氏
为惠帝娶鲁元公主女，故特优其礼。

四年冬十月壬寅，立“皇后张氏。”

按：《汉书惠帝本纪》云云。

### 文帝元年立皇后窦氏

按《史记。文帝本纪》：元年三月，有司请立皇后。薄太后
曰：“诸侯皆同姓，立太子母为皇后，皇后姓窦氏。上为
立后，故赐天下鳏寡孤独穷困及年八十已上，孤儿
九岁已下，布帛米肉各有数。”

### 景帝元年立薄妃为皇后

按《汉书。景帝本纪》，不载。按《孝景薄皇后传》，“景帝立，
立薄妃为皇后，无子无宠。”

六年秋九月，皇后薄氏废。

按：《汉书景帝本纪》云云。

七年夏四月乙巳，立皇后王氏。

按：《汉书景帝本纪》云云。

### 武帝元年立皇后陈氏

按《汉书，武帝本纪》，不载。按《孝武陈皇后传》，“后，长公
主嫖女也。武帝得立为太子，长主有力，取主女为妃。
及帝即位，立为皇后。”

### 元光五年秋七月乙巳皇后陈氏废捕为巫蛊者皆枭首

按：《汉书武帝本纪》云云。

### 元朔元年春三月甲子立皇后卫氏

按：《汉书武帝本纪》云云。

### 昭帝始元四年春三月甲寅立皇后上官氏夏六月见高庙

按：《汉书昭帝本纪》云云。

### 元平元年秋七月宣帝即位十一月壬子立皇后许氏

按：《汉书宣帝本纪》云云。

### 宣帝本始三年春正月癸亥皇后许氏崩

按：《汉书宣帝本纪》云云。

本始四年，立皇后霍氏。

按《汉书宣帝本纪》：本始四年“三月乙卯，立皇后霍氏，
赐丞相以下至郎吏从官金钱帛各有差，赦天下。”

### 地节四年皇后霍氏废

按《汉书宣帝本纪》：地节四年：“秋七月，大司马霍禹谋
反，诏服其辜。诸为霍氏所诖误，未发觉，在吏者，皆赦
除之。八月己酉，皇后霍氏废。”

### 元康二年立皇后王氏

按《汉书宣帝本纪》：“元康二年二月乙丑，立皇后王氏赐丞相以下至郎从官有差。”

### 元帝初元元年春三月丙午立皇后王氏

按：《汉书元帝本纪》云云。

### 成帝建始二年春三月丙午立皇后许氏

按：《汉书成帝本纪》云云。

### 鸿嘉三年冬十一月甲寅皇后许氏废

按：《汉书成帝本纪》云云。

### 永始元年六月丙寅立皇后赵氏

按：《汉书成帝本纪》云云。

### 绥和二年四月丙午哀帝即位五月丙戌立皇后傅氏

按：《汉书哀帝本纪》云云。

### 平帝元始三年春诏有司为皇帝纳采安汉公莽女按汉书平帝本纪云云按孝平王皇后传平帝即

位，莽秉政，莽欲依霍光故事，以女配帝。太后不得已
许之。遣长乐少府夏侯藩、宗正刘宏、少府宗伯凤、尚
书令平晏纳采，太师孔光、大司徒马宫、大司空甄丰、
左将军孙建、执金吾尹赏、行太常寺大中大夫刘歆
及太卜太史令以下四十九人，赐皮弁素绩，以礼杂
卜，筮太牢祠宗庙，待吉月日。按《王莽传》，有司奏：“故
事”，聘皇后黄金二万斤，为钱二万万。莽深辞让，受四
千万，而以其三千、三百万予十一媵家。群臣复言：“今
皇后受聘逾群妾，亡几。”有诏复益二千、三百万，合为
三千万。莽复以其千万分予九族贫者。

元始四年二月丁未立皇后王氏大赦天下夏皇后
见于高庙。

按《汉书。平帝本纪》云云，按《孝平王皇后传》：明年春，
遣大司徒宫、大司空丰、左将军建、右将军甄邯、光禄
大夫歆奉乘舆法驾，迎皇后于安汉公第。丰、歆授皇
后玺绂，登车称“警跸便时。”〈取日时之便〉上林、延寿门，入未
央宫前殿，群臣就位行礼，大赦天下。益封父安汉公
地满百里，赐迎皇后及行礼者。自三公以下至驺宰
执事长乐未央宫安汉公第者，皆增秩，赐金、帛各有
差。皇后立三月，以礼见高庙，尊父号曰“宰衡”，位在诸
侯王上。